Διαγωνισμός Τραγουδιού Eurovision 2015

Μορφή διαγωνισμού

Ο Γιόν Όλα Σαντ είχε πει ότι η μορφή του 60ού διαγωνισμού θα είναι κάτι που θα αποτίσει κανονικά φόρο τιμής στο διαγωνισμό. Πριν από τον διαγωνισμό του 2013 αναφέρθηκε ότι ο διαγωνισμός του 2015 θα διεξαχθεί σε τρεις χώρες, αφού ο διαγωνισμός θα έχει τρεις νικητές. Ωστόσο, αργότερα αποκαλύφθηκε ότι η δήλωση ήταν ένα Πρωταπριλιάτικο αστείο.
Στα τέλη του 2011, ανακοινώθηκε από την EBU ότι είχε αρχίσει μια προσπάθεια αρχειοθέτησης όλων των χωρών από το 1956 με τα αναμενόμενα αποτελέσματα πολύ πριν από το διαγωνισμό του 2015. Αργότερα ανέφερε ότι το αρχείο είναι έτοιμο και θα ανοίξει για την 60η επέτειο. Το περιεχόμενο ήταν διαθέσιμο για τους δημοσιογράφους σε εκπομπή.

Ψηφοφορία

Η EBU δεν έκανε κάποια αλλαγή σε σχέση με την ψηφοφορία. Ισχύει πως "κάθε εγχώρια κριτική επιτροπή θα κατατάσσει τα τραγούδια ανάλογα με τις επιλογές της, εκτός φυσικά από το τραγούδι της χώρας της". Επίσης δεν υπήρχε η κληρωτίδα που προσδιοριζόταν η σειρά με την οποία παρουσιάζονταν τα τραγούδια στον τελικό του διαγωνισμού. Αυτό ισχύει από το 2013. Οι πέντε χώρες "Big Five" μαζί με την διοργανώτρια χώρα, και την φιλοξενούμενη, (Αυστρία, Γερμανία, Ιταλία, Γαλλία, Ηνωμένο Βασίλειο, Ισπανία, Αυστραλία) πέρασαν αυτόματα στον τελικό.

Παρουσίαση

Στις 20 Δεκεμβρίου ανακοινώθηκε από την EBU πως οι κυρίες που θα παρουσιάσουν τον διαγωνισμό θα είναι τρεις. Πρόκειται για τις Μίριαμ Βάιξελμπραουν (Mirjam Weichselbraun), Άλις Τούμλερ (Alice Tumler) και Αραμπέλα Κιμπάουερ (Arabella Kiesbauer). Είναι κάτι που δεν έχει ξανασυμβεί στον διαγωνισμό καθώς ήταν τρεις γυναίκες παρουσιάστριες και όχι, όπως είθισται, ένα ζευγάρι, άντρα και γυναίκα ή δύο άντρες και μία γυναίκα που επίσης συνηθίζεται. Τέλος, η Κοντσίτα Βουρστ, η περσινή νικήτρια του διαγωνισμού, παρουσίασε όσα συνέβησαν στο Green Room του διαγωνισμού.

Γραφικός σχεδιασμός

Στις 11 Σεπτεμβρίου του 2014 ανακοινώθηκε πως το επίσημο σύνθημα του διαγωνισμού θα είναι Building Bridges που σημαίνει Χτίζοντας γέφυρες. Το σύνθημα ήταν ιδέα της Κοντσίτα Βουρστ και του ραδιοτηλεοπτικού φορέα ORF. Στην επίσημη ανακοίνωση είπαν: Μετά την απόφαση να είναι η Βιέννη ως πόλη υποδοχής και την υποψηφιότητα της πλήρους ομάδας του πυρήνα, έχουμε θέσει ένα ακόμη σημαντικό ορόσημο στην πορεία της διοργάνωσης που είναι η  μεγαλύτερη εκδήλωση στην τηλεόραση για ψυχαγωγία στον κόσμο, επιλέγοντας το σύνθημα. Με το σύνθημα Χτίζοντας γέφυρες θέλουμε να εκφράσουμε την ιδέα της Ευρώπης με τη συνένωση χαρακτήρα της μουσικής και τη σημασία της διαφάνειας, της ανοχής σε όλα τα σύνορα για μια κοινή αλληλεπίδραση.
Η EBU μετά από λίγο και συγκεκριμένα ο εκτελεστικός επόπτης του διαγωνισμού Γιον Όλα Σαντ εξέφρασε την έγκρισή του για το σύνθημα και είπε: Είναι ένα μεγάλο σύνθημα που καταγράφει ό,τι ο Διαγωνισμός Τραγουδιού Eurovision έχει όλα τα σχετικά από το 1956 - να φέρει τους ανθρώπους μαζί. Ανυπομονούμε να συνεχίσουμε να οικοδομούμε με τους συναδέλφους μας στην Αυστρία για τους επόμενους οκτώ μήνες - θα είναι η μεγαλύτερη γέφυρα του ORF που έχει κατασκευαστεί ποτέ! 
Εκτός από το γενικό νέο λογότυπο του διαγωνισμού, στις 25 Νοεμβρίου 2014 ανακοινώθηκε και το λογότυπο για τον συγκεκριμένο διαγωνισμό του 2015.  Είναι μια σφαίρα στην οποία υπάρχει μια γέφυρα που ξεπερνάει τα όρια της. Έτσι συμβολίζει την διαφορετικότητα και την απεριόριστη δύναμη όπως ανακοινώθηκε και από την EBU.

60η επέτειος της Eurovision (Eurovision Song Contest's Greatest Hits)

Αναφέρθηκε στις 22 Οκτωβρίου 2014 ότι η EBU είχε συμφωνήσει με τον ραδιοτηλεοπτικό φορέα του Ηνωμένου Βασιλείου, το BBC, να παράγει μια ειδική επετειακή εκδήλωση για τον εορτασμό των εξήντα χρόνων του Διαγωνισμού Τραγουδιού της Eurovision, παρόμοια με το σόου "Συγχαρητήρια: 50 Χρόνια του διαγωνισμού τραγουδιού της Eurovision", που πραγματοποιήθηκε το 2005. Κατά τη στιγμή της ανακοίνωσης, η μορφή της δυναμικής 60ής επετειακής εκδήλωσης δεν είχε επιβεβαιωθεί, αν και είχε επιβεβαιωθεί ότι η εκδήλωση θα πραγματοποιηθεί στο Royal Albert Hall, στο Λονδίνο και θα συνδιοργανωθεί από τον Βρετανό σχολιαστή για την Eurovision, τον Γκράχαμ Νόρτον, και την παρουσιάστρια της Eurovision 2013, Πέτρα Μέντε. Έτσι κι έγινε. Σε απάντηση προς τη δημοσιοποίηση αυτών των στοιχείων, ο Γιόν Όλα Σαντ της EBU σχολίασε ότι πολλοί ραδιοτηλεοπτικοί φορείς από άλλες χώρες, έχουν προσφερθεί να διοργανώσουν μια εκδήλωση για τον εορτασμό των 60 χρόνων της Eurovision, πέρα από τον διαγωνισμό που πραγματοποιήθηκε τον Μάιο.
Ο Edgar Böhm, εκτελεστικός παραγωγός του διαγωνισμού του 2015, επιβεβαίωσε ότι τελικά το BBC θα παράγει την 60η επέτειο για το διαγωνισμό τραγουδιού της Eurovision. Μία επίσημη ανακοίνωση κυκλοφόρησε στις 3 Φεβρουαρίου του 2015, επιβεβαιώνοντας ότι το BBC θα φιλοξενήσει μία ειδική 60η επέτειο παράστασης στις 31 Μαρτίου 2015, στο Eventim Apollo, του Χάμερσμιθ στο Λονδίνο. Ο Norton και η Mede επιβεβαιώθηκαν επίσης ως συνδιοργανωτές της εκδήλωσης, που θα μεταδοθεί σε όλη την Ευρώπη σε διάφορες ημερομηνίες από τους αντίστοιχους ραδιοτηλεοπτικούς φορείς. Τα πρώτα εισιτήρια τέθηκαν στην πώληση από τις 6 Φεβρουαρίου 2015, με δεκαπέντε καλλιτέχνες από δώδεκα χώρες να είχαν επιβεβαιωθεί στην επίσημη σύνθεση. Η εκδήλωση πραγματοποιήθηκε στις 31 Μαρτίου 2015. Επιλεγμένοι καλλιτέχνες οι οποίοι είχαν νικήσει στο παρελθόν τον διαγωνισμό, ερμήνευσαν το νικητήριο τραγούδι τους ξανά.

Το νέο λογότυπο

Με αφορμή την 60ή επέτειο του διαγωνισμού τραγουδιού της Eurovision και τα 10 χρόνια λειτουργίας του παλαιού λογότυπου η Ευρωπαϊκή Ραδιοτηλεοπτική Ένωση (ΕBU) αποφάσισε να επαναδημιουργήσει το λογότυπο του διαγωνισμού. Το νέο λογότυπο έχει υποστεί κάποιες μικρές αλλαγές, η λέξη eurovision έχει γραφτεί με περισσότερη ακρίβεια. Επίσης έχει αλλάξει η γραμματοσειρά της πόλης διεξαγωγής «Vienna 2015» και του «SONG CONTEST». Τέλος η καρδιά έχει μεγαλώσει προς τα δεξιά και η σημαία της κάθε χώρας φαίνεται καθαρότερη και μεγαλύτερη.

Διαγωνιζόμενοι

Η EBU στις 23 Δεκεμβρίου 2014 ανακοίνωσε πως 39 χώρες θα διαγωνιστούν στην Βιέννη.  Από την προηγούμενη χρονιά ο αριθμός των χωρών, που συμμετείχαν (37), έχει αυξηθεί καθώς, επέστρεψαν στον διαγωνισμό η Κύπρος και η Σερβία μετά από ένα χρόνο αποχής και η Τσεχία μετά από πέντε χρόνια αποχής. Αποχώρησε όμως, από τον διαγωνισμό η Ουκρανία λόγω προβλημάτων με την Ρωσία. Η Ελλάδα συμμετείχε κανονικά στον διαγωνισμό, όπως ανακοίνωσε η EBU, με τον ραδιοτηλεοπτικό φορέα ΝΕΡΙΤ. Η κλήρωση για την ημιτελική κατανομή πραγματοποιήθηκε την Δευτέρα 26 Ιανουαρίου 2015. Έτσι, 16 χώρες συμμετείχαν στον 1ο ημιτελικό, που πραγματοποιήθηκε στις 19 Μαΐου 2015, και 17 στον 2ο ημιτελικό που πραγματοποιήθηκε στις 31 Μαΐου 2015. Η Κύπρος συμμετείχε στον δεύτερο ημιτελικό και η Ελλάδα στον πρώτο. Στον τελικό συνολικά συμμετείχαν 27 χώρες.

Η πρόσκληση της Αυστραλίας

Στις 10 Φεβρουαρίου 2015 η EBU ανακοίνωσε πως προσκάλεσε την Αυστραλία να συμμετάσχει κανονικά στον διαγωνισμό με τον ραδιοτηλεοπτικό της φορέα, τον "SBS". Ο φορέας μεταδίδει χρόνια τον διαγωνισμό και αφού η Αυστραλία ήθελε να συμμετάσχει τόσο πολύ η EBU την προσκάλεσε, με αφορμή, επίσης, την 60η επέτειο του διαγωνισμού. Η συμμετοχή της πραγματοποιήθηκε μία μόνο φορά, ενώ αν κέρδιζε το 2015 θα μπορούσε να ξανά συμμετάσχει αλλά ο διαγωνισμός θα πραγματοποιούταν σε μία ευρωπαϊκή πρωτεύουσα, κάτι το οποίο δεν έγινε. Έτσι η Αυστραλία, ανέβασε τον αριθμό των συμμετεχόντων στους 40 αντί για 39 που είχε προγραμματιστεί. Η χώρα αφού ήταν φιλοξενούμενη πέρασε απευθείας στον τελικό. Ωστόσο, η Αυστραλία δεν πέρασε από την δοκιμασία των ημιτελικών αφού θεωρούταν δεδομένη η πρόκρισή της στον τελικό και αφού η EBU δεν ήθελε να μειώσει την δυνατότητα για τις άλλες χώρες να περάσουν στον τελικό. Η EBU εξετάζει το ενδεχόμενο στο μέλλον να καλέσει και άλλες ξένες χώρες, εκτός Ευρώπης, να συμμετάσχουν για μία φορά στον διαγωνισμό, όπως από την Αμερική και άλλες ηπείρους. Ήταν η πρώτη φορά όπου μία χώρα από την Ωκεανία συμμετείχε στον πανευρωπαϊκό διαγωνισμό.

Τεχνολογία κατά των γιουχαϊσμάτων

Στη διάρκεια της ψηφοφορίας, μερικοί από το κοινό εξέβαλαν κραυγές αποδοκιμασίας κατά της Ρωσίας. Οι οργανωτές είχαν προβλέψει κάτι τέτοιο και για πρώτη φορά στην ιστορία τυ διαγωνισμού εγκατέστησαν ειδικά τεχνολογικά εργαλεία εναντίον των αποδοκιμασιών.

Βραβείο Μπάρμπαρα Ντεξ

Το βραβείο Μπάρμπαρα Ντεξ για την χειρότερη αμφίεση κέρδισε η συμμετοχή της Ολλανδίας Trijntje Oosterhuis.

Σειρά ψηφοφορίας

1.   Μαυροβούνιο - Άντρεα Ντεμίροβιτς
(εκπροσώπησε το Μαυροβούνιο στον διαγωνισμό του 2009)
2.   Μάλτα - Τζούλια Ζάχρα
(εκπροσώπησε την Μάλτα στον διαγωνισμό του 2004 μαζί με τον Λούντβιγκ Γκαλέα)
3.   Φινλανδία - Κρίστα Ζίγκφριντς
(εκπροσώπησε την Φινλανδία στον διαγωνισμό του 2013)
4.   Ελλάδα - Έλενα Παπαρίζου
(εκπροσώπησε την Ελλάδα στους διαγωνισμούς το 2001 ως μέλος των Antique και, το 2005 στον οποίο διαγωνισμό ήταν και νικήτρια)
5.   Ρουμανία - Σόνια Αργκίντ Ιονέσκου
6.   Λευκορωσία - Τέο 
(εκπροσώπησε την Λευκορωσία στον διαγωνισμό του 2014)
7.   Αλβανία - Άντρι Τζάχου
8.   Μολδαβία - Ολίβια Φορτούνα
9.   Αζερμπαϊτζάν - Τουράλ Ασαντού
10.  Λετονία - Μάρκους Ρίβα
11.  Σερβία - Μάγια Νικόλιτς
12.  Δανία - Μπασίμ
(εκπροσώπησε την Δανία στον διαγωνισμό του 2014)
13.  Ελβετία - Λετίσια Γκουαρίνο
14.  Βέλγιο - Ουαλίντ (Walid)
15.  Γαλλία - Βιρζινί Γκιλόμ
16.  Αρμενία - Λίλιτ Μουραντιάν
17.  Ιρλανδία - Νίκι Μπερν
18.  Σουηδία - Μαριέτε Χάνσον
19.  Γερμανία - Μπάρμπαρα Σένεμπεργκερ
20.  Αυστραλία - Λι Λιν Τσιν
21.  Τσεχία - Ντανιέλα Πισαροβίκοβα
22.  Ισπανία - Λάρα Σισκάρ
23.  Αυστρία - Κάτι Μπέλοβιτς
24.  Βόρεια Μακεδονία - Μάρκο Μαρκ
25.  Σλοβενία - Τινκάρα Κόβατς
(εκπροσώπησε την Σλοβενία στον διαγωνισμό του 2014)
26.  Ουγγαρία - Τσίλα Τατάρ (Csilla Tatár)
27.  Ηνωμένο Βασίλειο - Νάιτζελα Λόσον (Nigella Lawson)
28.  Λιθουανία - Ουνέ Γκαλανταουσκάιτε (Ugnė Galadauskaitė)
29.  Ολλανδία - Εντσίλια Ρόμπλι
(εκπροσώπησε την Ολλανδία στους διαγωνισμούς το 1998 και το 2007)
30.  Πολωνία - Κλέο
(εκπροσώπησε την Πολωνία στον διαγωνισμό του 2014)
31.  Ισραήλ - Όφερ Ναχζόν
32.  Ρωσία - Ντμίτρι Σεπέλεφ
33.  Άγιος Μαρίνος - Βαλεντίνα Μονέττα
(εκπροσώπησε τον Άγιο Μαρίνο στους διαγωνισμούς το 2012, το 2013 και το 2014)
34.  Ιταλία - Φεντερίκο Ρούσο
35.  Ισλανδία - Σίγκριδουρ Χαλδορσδότιρ (Sigridur Halldorsdottir)
36.  Κύπρος - Λούκας Χαμάτσος
37.  Νορβηγία - Μαργκρέτε Ρουντ (Margrethe Røed)
38.  Πορτογαλία - Σούζι
(εκπροσώπησε την Πορτογαλία στον διαγωνισμό του 2014)
39.  Εσθονία - Τάνια
(εκπροσώπησε την Εσθονία στον διαγωνισμό του 2014)
40.  Γεωργία - Νάτια Μπουντούρι